Document ID: 31979R2955

ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 2955/79 ΤΟΥ ΣΥΜΒΟΥΛΙΟΥ της 18ης Δεκεμβρίου 1979 περί προσαρμογής των ποσοστών των προβλεπομένων στο άρθρο 13 παράγραφος 9 του παραρτήματος VII του κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων όσον αφορά την ημερησία εκτός έδρας αποζημίωση
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής καταστάσεως των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, που καθορίσθηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68(1), και τροποποιήθηκαν τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3085/79(2), και ιδίως το άρθρο 13 παράγραφος 10 του παραρτήματος VII του κανονισμού υπηρεσιακής καταστάσεως, και τα άρθρα 22 και 67 του εν λόγω καθεστώτος,
την πρόταση της Επιτροπής,
Εκτιμώντας:
ότι ενδείκνυται να προσαρμοσθούν τα ποσοστά ημερησίας εκτός έδρας αποζημιώσεως προκειμένου να ληφθεί υπόψη η εξέλιξη των εξόδων που διαπιστώνεται στους διάφορους τόπους υπηρεσίας των Κρατών Μελών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από 1ης Ιανουαρίου 1980 το άρθρο 13 παράγραφος 9 του παραρτήματος VII του καταστατικού αντικαθίσταται από το εξής κείμενο:
"9. α) Τα ποσοστά τα εμφαινόμενα στις παραγράφους 1 και 8 προσαυξάνονται, για τους υπαλλήλους που αναφέρονται στην παράγραφο 1 υπό α) στήλη I, κατά:
69% όταν η αποστολή πραγματοποιείται στη Δανία,
40% όταν η αποστολή πραγματοποιείται στην Ομοσπονδιακή Δημοκρατία της Γερμανίας, στο Βέλγιο, στη Γαλλία, στο Λουξεμβούργο και στις Κάτω Χώρες,
28% όταν η αποστολή πραγματοποιείται στην Ιρλανδία,
16% όταν η αποστολή πραγματοποιείται στο Ηνωμένο Βασίλειο,
5% όταν η αποστολή πραγματοποιείται στην Ιταλία.
β) Τα ποσοστά τα εμφαινόμενα στις παραγράφους 1, 3 και 8 προσαυξάνονται για τους υπαλλήλους που αναφέρονται στην παράγραφο 1 υπό α) στήλες II και III, κατά:
59% όταν η αποστολή πραγματοποιείται στις Κάτω Χώρες ή στο Ηνωμένο Βασίλειο,
52% όταν η αποστολή πραγματοποιείται στην Ομοσπονδιακή Δημοκρατία της Γερμανίας, στο Βέλγιο, στη Δανία, στη Γαλλία ή στο Λουξεμβούργο,
44% όταν η αποστολή πραγματοποιείται στην Ιταλία,
21% όταν η αποστολή πραγματοποιείται στην Ιρλανδία.
γ) Τα ποσοστά τα εμφαινόμενα στην παράγραφο 2 προσαυξάνονται κατά:
94% όταν η αποστολή πραγματοποιείται στην Ομοσπονδιακή Δημοκρατία της Γερμανίας,
83% όταν η αποστολή πραγματοποιείται στο Βέλγιο,
72% όταν η αποστολή πραγματοποιείται στο Ηνωμένο Βασίλειο,
61% όταν η αποστολή πραγματοποιείται στις Κάτω Χώρες,
51% όταν η αποστολή πραγματοποιείται στη Γαλλία, στην Ιταλία ή στο Λουξεμβούργο,
40% όταν η αποστολή πραγματοποιείται στη Δανία ή στην Ιρλανδία."
Άρθρο 2
Ο παρών κανονισμός αρχίζει να ισχύει την ημέρα που έπεται της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 18 Δεκεμβρίου 1979.

Labels: 10
9
15